open-index/open-wikipedia-markdown huggingface dataset:
Rock Bottom (שיר של היילי סטיינפלד)

"**Rock Bottom**" הוא סינגל של הזמרת-יוצרת האמריקאית, היילי סטיינפלד, בשיתוף להקה הפופ האמריקאית, DNCE. השיר יצא, על ידי חברות התקליטים ריפבליק רקורדס ויוניברסל מיוזיק גרופ, ב-26 בפברואר 2016, כסינגל השני מהמיני-אלבום הראשון שלה, *[[Haiz]]*. השיר נכתב על ידי מאטמן & רובין, ג'וליה מייקלס וג'סטין טרנטר, והופק על ידי מאטמן & רובין.

נכון לינואר 2022, השיר הושמע למעלה מ-243 מיליון פעמים בספוטיפיי.

## ביקורת
תוכנית הטלוויזיה האמריקאית, *Access Hollywood*, קבעה כי השיר הוא שיר "ג'אם סגנוני ואופטימי, מלא בטירוף ונשמה". ג'ף נלסון, מהמגזין פיפל, אמר כי השיר הוא שיר "ג'אם פופי ומבעבע, 'Rock Bottom' מתאר את השיאים והשפל של אהבה צעירה שגורמים לזוג 'לחזור בשביל עוד'". מייק ואס, מ-Idolator, אמר כי השיר הוא "השיר הטוב ביותר ב-EP [של היילי סטיינפלד]".

## קליפ
הווידאו קליפ לשיר, בבימויה של מליה ג'יימס, יצא בערוץ היוטיוב של היילי סטיינפלד ב-25 במרץ 2016. נכון לינואר 2022, הווידאו קליפ נצפה למעלה מ-153 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי DNCE
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:סינגלים בהוצאת ריפבליק רקורדס
קרן רובין

**קרן (אן) רובין** (נולדה כ**קרן אן רוי**) (נולדה ב-1980) היא יזמית אמריקאית. היא הצטרפה ל-HubSpot, בו הנחתה את HubSpot TV, והייתה יזמית ב-Matrix Partners בשנים 2013 ו-2014. בשנת 2014, היא הצטרפה ל-Quantopian כסגנית נשיא לניהול מוצריה. ב-2015 היא חיברה מחקר שמראה שחברות בראשות נשים מבצעות ביצועים טובים מהממוצע. היא החלה את הקריירה שלה ב-2004 בהשקעות בנקאות.

## ביוגרפיה וחינוך
אביה של רובין, דייוויד סי רוי, הוא פיזיקאי שהפך לפסל קינטי ואמה היא פסלת שהפכה לאשת עסקים. מגיל צעיר גילתה עניין בהצגה מול המצלמה. ב-2004, היא השלימה תואר ראשון במדעי המחשב בטריניטי קולג' בהרטפורד, קונטיקט. היא השלימה עשר פעמים ריצת שדה, פעמיים כקפטן ב-All Americans Division III Cross Country של איגוד מאמני המסלול ושטח הקרוס-קאנטרי בארצות הברית.

## קריירה
[ממוזער|261x261 פיקסלים| קרן רובין ומייק וולפ (מימין) מארחים את [דייוויד מירמן סקוט ב-HubSpot. צולם ב-13 בפברואר 2009]]
רובין החלה את הקריירה שלה ב-2004 בבנקאות השקעות, ולאחר מכן הייתה מנהלת פרויקטים הנוגעים בקידום מכירות במשך ארבע שנים (שנרכשה על ידי TheStreet.com ב-2007). היא עברה לבוסטון כדי להצטרף ל־HubSpot כעובדת מספר 30 ב-2008. אף על פי שהתפקיד העיקרי שלה שם היה ניהול מוצרים, היא גם הנחתה כמה מאות פרקים שבועיים של שידור אינטרנטי אשר נקראו קודם "HubSpot TV" ולאחר מכן "Marketing Update". בשנים 2013 ו-2014, היא עבדה 14 חודשים בתור יזמית ב-Matrix Partners. מ-2014 עד 2016, היא הייתה סמנכ"לית מוצרים ב-Quantopian. בשנת 2016, רובין הצטרפה לחברת הרובוטיקה ושיחות ועידה טלפונית של הבחרה Owl Labs, כ-"סמנכ"לית צמיחה".

## מחקר על ביצועי עסקים בראשות נשים
ב-2015 פרסמה רובין מחקר שמראה כי תיק היפותטי של השקעות בחברות בהובלת נשים יצליח פי שלושה מהשקעה רגילה בקרן אינדקס המבוססת על S&P 500 באותו טווח זמן. המחקר שלה נוצר בהשראת דו"ח Gender 3000 של קרדיט סוויס. נכתב במפורש כי "חברות עם יותר מאישה אחת בדירקטוריון החזירו תרכובת של 3.7% בשנה על אלו שאין להם..." ובכל זאת באופן פרדוקסלי. רק ל-"12.7% מהדירקטוריונים היה גיוון מגדרי".

## קישורים חיצוניים

## הערות שוליים

קטגוריה:יזמים אמריקאים
קטגוריה:יזמות אמריקאיות
קטגוריה:בנקאיות אמריקאיות
קטגוריה:בנקאים אמריקאים
קטגוריה:בוגרי טריניטי קולג' (קונטיקט)
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
העיר האבודה (סרט, 2022)

**העיר האבודה** (באנגלית: **The Lost City**) הוא סרט קומדיה רומנטית אמריקאי מסוגת הרפתקאות ופעולה, אשר עלה לאקרנים ב-25 במרץ 2022. את הסרט ביימו ארון ואדם ני, אשר כתבו את התסריט יחד עם אורן עוזיאל ודנה פוקס, על פי רעיון של סת' גורדון. הסרט הופץ על ידי חברת סרטי פרמאונט. בסרט מככבים סנדרה בולוק וצ'נינג טייטום בתפקידים הראשיים.

## תקציר העלילה
סופרת יפת תואר ובודדה בשם לורטה סייג', שכתבה ספרי הרפתקאות ורומנטיקה בנושא אתרים אקזוטיים, נחטפה בידי מיליארדר אשר מביא אותה להרפתקה בג'ונגל על מנת למצוא אוצר אבוד. כאשר הדוגמן מכריכת הספר שלה רואה שהיא נחטפה הוא יוצא בעזרת ג׳ק המאמן להציל אותה. אחרי שהסוכנת שלה פנתה למשטרה שלא יכלה לפעול בעניין, הסוכנת שלה יוצאת גם היא לנסות להציל אותה.

## שחקנים
* סנדרה בולוק - לורטה/אנג'לה
* צ'נינג טייטום - אלן/דאש
* דניאל רדקליף - אביגיל פיירפקס
* דאווין ג'וי רנדולף - בת'
* פאטי האריסון - אליסון
* אוסקר נונז - אוסקר
* בראד פיט- ג'ק טריינר
* ריימונד לי - השוטר גומז
* אדם מי - השוטר סוייר
* בואן יאנג - ריי המנחה
* תומאס פורבס-ג'ונסון - ג'וליאן
* הקטור חניבל - רפי
* ג'והן פרינגל - ננה
* סטיבן לאנג - נבל בדיוני

## הפקה
באוקטובר 2020, הוכרז כי סנדרה בולוק תצטרף לסרט "העיר האבודה של D", ארון ואדם ני יביימו את הסרט על פי תסריט של סת' גורדון ודנה פוקס, וולוק בנוסף תפיק את הסרט באולפני "Fortis Films" והרט יפץ על ידי חברת פרמאומנט. בדצמבר של אותה שנה, נודע כי צ'נינג טייטום יישחק בסרט. במרץ 2021, פאטי האריסון, דניאל רדקליף ודאווין ג'וי רנדולף ישחקו בסרט. באפריל 2021, נודע כי אוסקר נונז ובראד פיט ישחקו בסרט בעוד שפיט יופיע בסרט ככוכב אורח.

צילומי הסרט החלו במאי 2021, וצולמו באזורי הרפובליקה הדומיניקנית ביניהם: סמנה, סנטו דומינגו, קאסה דה קאמפו, מונטה פלאטה פרווינס ואולפני Pinewood Dominican Repub. צילומי הסרט הסתיימו ב-16 באוגוסט 2021.

## הפצה
באוקטובר 2021, הוכרז כי שם הסרט "The Lost City of D" ישתנה ל-"The Lost City" ועתיד לצאת לאקרנים ב-25 במרץ 2022. לאחר שבמקור הסרט הוכרז ל-15 באפריל 2022.

## קישורים חיצוניים
* 

* 

## הערות שוליים

קטגוריה:סרטים אמריקאיים משנת 2022
קטגוריה:סרטים על סופרים
קטגוריה:סרטי פרמאונט
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי קומדיה רומנטית אמריקאיים
קטגוריה:סרטים באנגלית
הקשיחות הגרמנית החדשה

הז'אנר המוזיקלי המכונה "**הקשיחות הגרמנית החדשה**" (מגרמנית: **Neue Deutsche Härte**; לעיתים מקוצר ל-**NDH**, מכונה גם **דאנס מטאל** או **רוק כבד גרמני חדש**) הוא תת-ז'אנר של מוזיקת רוק ומטאל אשר התפתח בגרמניה ובאוסטריה בין שנות ה-90 לשנות האלפיים המוקדמות.

המונח, המתאר ז'אנר המשלב בתוכו מאפיינים של מספר סגנונות מטאל ומוזיקה תעשייתית יחד עם הז'אנר המכונה "הגל הגרמני החדש" (Neue Deutsche Welle) , נטבע לראשונה על ידי להקת רמשטיין, מחלוצות הז'אנר, באלבומם הראשון "Herzeleid".

## מאפיינים
הז'אנר מתואר כז'אנר "קרוס-אובר" המושפע, כפי שצוין לעיל, ממוזיקת ה"גל החדש" הגרמנית (Neue Deutsche Welle) וכן מגרוב מטאל ומטאל אלטרנטיבי בשילוב עם אלקטרו-אינדסטריאל וטכנו. כלי הנגינה המשומשים בז'אנר זה הם לרוב כלי הנגינה האופייניים לרוב סוגי המטאל: גיטרות חשמליות, גיטרה בס ומערכת תופים, אך ישנו שימוש רב גם בסינתיסייזרים, בדוגמי צלילים (סמפלרים) ולעיתים גם במכונות תופים, כלים האופייניים למוזיקה האלקטרונית.

מילות רוב השירים בז'אנר הן ברובן בשפה הגרמנית והשירה מתבצעת לרוב על ידי סולן בעל קול גברי עמוק. השירה היא ברובה נקייה אך לעיתים מתבצע שימוש גם בגראולינג ובצרחות. סגנון זה נוטה להותיר במאזין רושם של עליונות ושליטה, ועל כן נוהגים הסולנים בז'אנר זה להדגיש הגייה של עיצורים מסוימים דוגמת הריש המתגלגלת האופיינית לז'אנר.

הליריקה האופיינית לז'אנר יכולה לעסוק בנושאים שגרתיים דוגמת אהבה, שנאה, דת, מוות ומיניות אך לרוב קיימת הנטייה לעסוק בנושאים הנחשבים כטאבו דוגמת סאדו-מזוכיזם, נקרופיליה, גילוי עריות, קניבליזם ועוד. התדמית של מרבית להקות ה-NDH מצטיירת לעיתים כמיליטריסטית ולעיתים קרובות (בעיקר מחוץ לגרמניה) מואשמות להקות רבות בז'אנר על היותן משויכות לנאציזם. בעוד ישנן להקות שמרבות להשתמש בהרמזים נאציים או לכל הפחות באזכורים למשטרים מלוכניים למיניהם, להקות רבות בוחרות דווקא לא לעסוק בנושאים שכאלו ובמקרה של להקות כרמשטיין אף להתרחק מהתדמית הנאצית שהודבקה לז'אנר במיינסטרים.

## להקות ואמנים בולטים בז'אנר
* Oomph! 
* רמשטיין
* Megaherz 
* Eisbrecher 
* יואכים ויט 
* Hanzel und Gretyl 
* Unheilig 
* L'Âme Immortelle 
* רואוסקה

## קישורים חיצוניים
* אקסל שמידט וקלאוס ניומן-בראון, Die Welt der Gothics: Spielräume düster konnotierter Transzendenz, 2004 
* רמשטיין ושובו של הזעם הטבטוני, תרגום לעברית של מאמר מאת קלייר ברלינסקי, באתר "תכלת ברשת"

קטגוריה:סגנונות מטאל
קטגוריה:מוזיקה גרמנית
אשען

250 פיקסלים|שמאל
**אֶשְׁעָן** היא עיר מקראית בהר יהודה הנזכרת במסגרת תיאור נחלת שבט יהודה, ב, ונמנית בקבוצה 6 של רשימת ערי יהודה: "אֲרַב וְרוּמָה וְאֶשְׁעָן. וינים [וְיָנוּם] וּבֵית תַּפּוּחַ וַאֲפֵקָה. וְחֻמְטָה וְקִרְיַת אַרְבַּע הִיא חֶבְרוֹן וְצִיעֹר עָרִים תֵּשַׁע וְחַצְרֵיהֶן." לדעת אליגר אשען הופיעה במקור בקינה שב, בחלק החסר בתקבולת שבסוף פסוק זה: "עִבְרִי לָכֶם יוֹשֶׁבֶת שָׁפִיר עֶרְיָה בֹשֶׁת לֹא יָצְאָה יוֹשֶׁבֶת צַאֲנָן מִסְפַּד בֵּית הָאֵצֶל יִקַּח מִכֶּם עֶמְדָּתוֹ" (אשען-עמדה), אך ספק רב בדבר.

## אשען במקרא
רשימת ערי יהודה שבה נזכר היישוב, מתוארכת במחקר לחציה השני של תקופת המלוכה. היא ערוכה בסדר גאוגרפי לא חמור ונחלקו הדעות אם שיקפה חלוקה מנהלית של הממלכה, ובאיזה שלב: בימי חזקיהו טרם מסע סנחריב, או סביב ימי יאשיהו בשלהי התקופה. מכלל המחקר ומסקר הר יהודה כולו עולה כי תארוך לימי חזקיהו אפשרי, אך יש עדיפות לתארוך לימי יאשיהו. העיר התקיימה, איפוא, בתקופה זו לפחות.

באתר בו מזוהה אשען (להלן), כמו ביתר אתרי יישובי ההר מהרשימה, הממצא מאפשר את שני התארוכים.

קבוצה 6 ברשימת ערי יהודה היא קבוצת לב הר חברון, שבראשה חברון עצמה. מכאן שלתושבי הקבוצה והעיר יש קשר למשפחת הכלֵבים, אחת הגדולות במשפחות יהודה, אשר חברון וסביבתה השתייכו להם כעולה ממסורות כָּלֵב במקרא.

כאמור, האזכור האפשרי בספר מיכה שהציע אליגר הוא מסופק מאוד. הקינה שב מוסבת על החורבן בעת מסע סנחריב על יהודה, בימי חזקיהו; אלא שכל היישובים המזוהים בה נמצאים בשפלה, כך שמעבר לשחזור הטקסטואלי המפליג, ההשערה לחלוטין לא מתאימה לאשען שבהר.

## הזיהוי
בנוסח ב' של תרגום השבעים צורת השם "סומה". מרגוליס סבור שאין זה אלא שיבוש מנוסח א' של תרגום השבעים אשר משקף את הנוסח העברי ודומה שדעתו היא המכרעת, אם כי לדעת אָבֵּל נוסח ב' של תרגום השבעים אמין יותר. בעקבות אבל, יש סבורים כי ח' א-סמיה שימרה את השם המשתקף בנוסח ב' של תרגום השבעים. אולם לבד מהבעיה הלשונית הכרוכה בשם זה הרי באתר עצמו אין שרידים מתאימים, בעוד שאתרים סמוכים הבאים בחשבון מזוהים כולם.

בתחום המוגדר על ידי ערי קבוצה 6 של רשימת ערי יהודה, שהינן מזוהות, האתרים המתאימים לערי הקבוצה שקשה לזהותן הם ח' ביסם, ח' א-נצרה, אל-חדב וח' כנען. במצב ידיעותינו הנוכחי עדיף לזהות בח' ביסם את אחד מיישובי קבוצה 5 (אולי **[[חולון (הר יהודה)|חֹלֹן]]**?). זיהויה של אשען עדיף בח' א-נצרה, משום שבמרחק מה ממנה (כ-2 ק"מ) מצויה חורבה בשם אסהא\אצחא, ששמה מגלה דמיון קל לשם **אֶשְׁעָן**, וכנראה הוא חסר מובן בערבית. מתוך מכלול השיקולים לעיל יש עדיפות מסוימת לזיהוי אשען בח' א-נצרה. ח' כנען ואל-חדב תזוהנה במקרה כזה עם ינים או שמא חמטה. עם זאת יש להודות ביושר, כי "הכיסאות המוזיקליים" בין השמות אשען, ינים וחמטה לבין האתרים ח' א-נצרה, אל-חדב וח' כנען, אינם ניתנים לפתרון חד-משמעי של זיהוי, למעט העובדה שאלו שלושת האתרים המוכרים היחידים שיכולים להתאים לזיהוי שלוש ערים עלומות אלה.

## הממצא הארכאולוגי
ח' א-נצרה הוא שם מאוחר ("חרבת הנוצרים") ליישוב שנקרא בעבר מג'דל פדיל. זהו אתר סקר ישראל מספר 309/86/1 {15-10}, נ"צ 15890.10635, גובה מוחלט 965 מ', גובה יחסי 3 מ', תצפית בינונית; האתר מצוי במבואות חברון המודרנית, והוא סחוף מאד; שטח מרבי מוערך בכ-12 דונם. נראה שראשית היישוב בתקופת הברזל 2ג-ד, אם כי הממצא עדיין דל מאוד (הערכת השטח כ-5 ד'). לאחר פער ממושך מתחדש היישוב בתקופה הביזנטית (12 ד', שטחו המרבי), ונמשך בתקופות האיסלמיות ועד ימינו (כ-5 ד').

## הערות שוליים

קטגוריה:נחלת שבט יהודה
אולי הלילה

**אולי הלילה** הוא שיר מאת הזמר הישראלי משה פרץ. את השיר כתב, הלחין ועיבד פרץ. השיר נכלל באלבומו השישי של פרץ, "כל המילים השמחות" והוא גם הסינגל הראשון מתוכו. הוא הוצג כמועמד למצעדי הפזמונים השבועיים של רשת ג' ב-13 בספטמבר 2012, זכה להצלחה וצעד כ-11 שבועות, עד 27 בדצמבר של אותה השנה. בשיאו הגיע למקום החמישי במצעד, ובמצעד השנתי תשע"ג דורג במקום ה־17.

## רקע
השיר יצא לאור ב-5 בספטמבר 2012. ביום צאתו ביצע פרץ את השיר לראשונה במהלך גמר כוכב נולד 10 יחד עם שלישיית הגמר - אור טרגן, איטן גרינברג ואניטה גסין. השיר תואר כ"שיר רוק עם אלמנטים אלקטרוניים וביט של דאנס".

## הצלחה
לפי מדיה פורסט, השיר היה המושמע ביותר בתחנות הרדיו הישראליות לשנת תשע"ג. ועל פי אקו"ם השיר הוא השלישי המושמע ביותר לשנה זו, לאחר "עוד" של נתן גושן ו"לייק וואנקה" של קרן פלס.

## וידאו קליפ
הווידאו קליפ יצא בצמוד לצאת השיר ובוים על ידי יריב פיין וגיא כושי-זאביק דרור. הקליפ כולל תכנים פרסומיים של מותג הספורט הגרמני, אדידס. הווידאו הוא בשחור-לבן ומציג את פרץ רץ ברחבי העיר תל אביב בלילה.

נכון לשנת 2022 צבר הקליפ מעל ל-2.8 מיליון צפיות ביוטיוב.

## מיקומי שיא

## קישורים חיצוניים

## הערות שוליים

קטגוריה:שירי משה פרץ
קטגוריה:שירים שנכתבו על ידי משה פרץ
קטגוריה:שירים על מסיבות
קטגוריה:שירי דאנס-פופ
קטגוריה:סינגלים שהגיעו למקום הראשון במצעד העברי של מדיה פורסט
קימברלי לואייזה

**קימברלי גואדלופה לואיזה מרטינס** (בספרדית: **Kimberly Loaiza**; מכונה **קימברלי לואיזה**; נולדה ב-12 בדצמבר 1997) היא זמרת ויוטיוברית מקסיקנית.

התפרסמה לראשונה ב-2 בדצמבר 2016 ובתוך שבוע אחד היו לה 100 אלף מנויים בערוץ הYouTube שלה, כיום הערוץ שלה הוא השלישי במקסיקו עם מעל ל-26,900,000 מנויים.

השווי נטו של לואיזה מוערך בכ-5 מיליון דולר.

## ביוגרפיה
קימברלי גואדלופה לואיזה מרטינס נולדה ב-12 בדצמבר 1997 בעיר מקסיקלי שבצפון מקסיקו.

ב-2019 התחתנה עם בן זוגה חואן דה דיוס, ובהמשך השנה נכנסה להיריון ממנו.

לשניים יש בת משותפת קימה סופיה פנטוג'ה לואיזה.

### קריירה

ב-15 בנובמבר 2016 פתחה את ערוץ הYouTube שלה שהגיע ל-100 אלף מנויים בתוך שבוע אחד. לואיזה המשיכה להתפרס במהירות ב-2017 הגיעה למיליון מנויים בערוץ, וב-2018 לעשרה מיליון.

באינסטגרם יש לה יותר מ-12 מיליון עוקבים, ובטוויטר יותר מ-2 מיליון.

ב-2020 פתחה חשבון טיקטוק, וכיום הוא החשבון המקסיקני הכי נעקב בפלטפורמה, והשמיני בעולם עם 57.7 מיליון עוקבים.

## קישורים חיצוניים

## הערות שוליים

קטגוריה:זמרות מקסיקניות
קטגוריה:טיקטוקריות
קטגוריה:יוטיובריות
קטגוריה:פעילות אינטרנט
קטגוריה:פעילי אינטרנט
קטגוריה:מקסיקניות שנולדו ב-1997
קטגוריה:מקסיקנים שנולדו ב-1997
שאקיל מקיסיק

**שאקיל מקיסיק** (באנגלית: **Shaquielle McKissic**; נולד ב-17 באוגוסט 1990) הוא כדורסלן אמריקאי המשחק באולימפיאקוס מליגת העל היוונית והיורוליג.

## קריירה
### סקאבוליני פזארו
לאחר שלא נבחר בדראפט 2015 חתם מקיסיק ב-סקאבוליני פזארו מליגת העל האיטלקית בכדורסל. לאחר חמישה חודשים בלבד, חתם מקיסיק בצ'אנגון לג' סאיקרס מליגת העל דרום קוראינית בכדורסל.

### צ'אנגון לג' סאיקרס
ב-7 בדצמבר 2015 חתם מקיסיק ב-צ'אנגון לג' סאיקרס שם העמיד ממוצעים של 16.1 נקודות.

### יוזאק ספורטיף
לאחר עונה מוצלחת בדרום קוריאה עבר מקיסיק ליוזאק ספורטיף הטורקית ששיחקה באותה עונה ב-ליגת העל הטורקית ששם סיימה במקום הארבעה-עשר ובליגת האלופות בכדורסל שם סיימה במקום השישי בשלב הבתים הראשון וירדה ליורופקאפ שם סיימה ברבע הגמר כשבשמינית הגמר ניצחה את מוניצ'יפל אוראדיה 164–180 (בסיכום שני המשחקים) וברבע הגמר הפסידה לנאנטר 167–192 (בסיכום שני המשחקים).

### גראן קנריה
ב-29 ביוני 2017 חתם מקיסיק בגראן קנריה הספרדית ששיחקה באותה העת בליגת העל הספרדית וביורוקאפ, ב-6 בדצמבר 2017 מקיסיק עזב את הקבוצה לאחר שהתעמת עם מאמנו לואיס קאסמירו. לאחר שעזב את הקבוצה היא העפילה ליורוליג לראשונה בתולדותיה.

### אבטודור סראטוב
שישה ימים לאחר שעזב את גראן קנריה (ב-4 בינואר 2018) חתם מקיסיק באבטודור סראטוב הרוסית ששיחקה אז בליגת ה-VTB ובליגת האלופות בכדורסל עד שהודחה וירדה ליורופקאפ. באותה עונה סיימה אבטודור סראטוב במקום החמישי ב-VTB עם 14 ניצחונות לעומת 10 הפסדים.

### גזיאנטפ בסקטבול
בקיץ 2018 חתם מקיסיק בגזיאנטפ בסקטבול ששיחקה אז בליגת העל הטורקית בכדורסל.

### בשיקטש
ב-5 ביולי 2019 חתם מקיסיק בבשיקטש הטורקית ששיחקה באותה עונה בליגת העל הטורקית ובליגת האלופות בכדורסל. באותה עונה הוא העמיד ממוצעים של 17.1 נקודות בכל המסגרות. באותה עונה בשיקטש הגיע לשלב 16 האחרונות של ליגת האלופות בכדורסל שם הפסידה 0–2 בסדרה נגד טורק טלקום. בליגת העל הטורקית הקבוצה סיימה במקום השמיני עם 11 ניצחונות ו-12 הפסדים. ב-1 בפברואר 2020 עזב מקיסיק את בשיקטש.

### אולימפיאקוס
ב-10 בפברואר 2020 חתם מקיסיק באולימפיאקוס, שם הספיק לשחק 3 משחקי יורוליג בלבד. שבהם העמיד ממוצעים של: 13.7 נקודות, 2.0 ריבאונדים, 1.7 אסיסטים ו-1.0 חטיפות (ביורוליג). באותה עונה קבוצתו סיימה במקום ה-11 עם 12 ניצחונות ו-16 הפסדים. בעונתו השנייה בקבוצה (עונת 2020/2021) העמיד מקיסיק ממוצעים של: 10.7 נקודות, 2.3 ריבאונדים, 2.2. אסיסטים ו-1.5 חטיפות (ביורוליג). באותה עונה אולימפיאקוס סיימה במקום ה-12 עם 16 ניצחונות לעומת 18 הפסדים. העונה מקיסיק מעמיד ממוצעים של: 6.6 נקודות, 2.0 ריבאונדים, 1.2 אסיסטים ו-0.5 חטיפות.

## קישורים חיצוניים

קטגוריה:כדורסלני גראן קנריה
קטגוריה:כדורסלני אבטודור סראטוב
קטגוריה:כדורסלני סקאבוליני פזארו
קטגוריה:כדורסלני בשיקטש
קטגוריה:כדורסלני אולימפיאקוס
קטגוריה:כדורסלנים אמריקאים
קטגוריה:אמריקאים שנולדו ב-1990
Modern Loneliness

"**Modern Loneliness**" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-20 בפברואר 2020, ונכלל באלבום האולפן הראשון שלו, *How I'm Feeling*. השיר נכתב על ידי לאוב, ג'ונתן סימפסון, מייק אליזונדו, מייקל מטוסיק ומייקל פולק, והופק על ידי לאוב, ג'ונתן סימפסון ומייק אליזונדו.

נכון לינואר 2022, השיר הושמע למעלה מ-120 מיליון פעמים בספוטיפיי.

## וידאו קליפ
הווידאו קליפ הראשון של הסינגל יצא ב-20 בפברואר 2020. נכון לינואר 2022, הווידאו קליפ נצפה למעלה מ-15 מיליון פעמים.

הווידאו קליפ השני, בגרסה האקוסטית, של הסינגל יצא ב-2 באפריל 2020. נכון לינואר 2022, הווידאו קליפ נצפה למעלה מ-2.3 מיליון פעמים.

הווידאו קליפ השלישי של הסינגל יצא ב-16 באפריל 2020. נכון לינואר 2022, הווידאו קליפ נצפה למעלה מ-3.9 מיליון פעמים.

## מיקומי שיא

## קישורים חיצוניים

## הערות שוליים

קטגוריה:שירי לאוב
קטגוריה:שירים באנגלית
קטגוריה:שירים שנכתבו על ידי לאוב
קטגוריה:שירים שנכתבו על ידי מייקל פולק
קטגוריה:שירים על בדידות
קטגוריה:בלדות פופ
טניל טאונס

**טניל טאונס** (באנגלית: **Tenille Nicole Nadkrynechny**; ב-20 בינואר 1994) היא זמרת קאנטרי קנדית.

## ביוגרפיה
טאונס גדלה בגרנד פריירי, אלברטה בקנדה. בשנת 2009 היא הוציאה את הסינגל "Home Now", שיר שכתבה מנקודת מבטה של בת שאביה מוצב במלחמת אפגניסטן, נושא שעליו למדה בבית הספר.

היא הוציאה את אלבומה הראשון, *Real*, ביוני 2011. היא גייסה למעלה מ-1.9 מיליון דולר עבור סאנרייז האוס, מקלט לנוער חסר בית באלברטה, באמצעות גיוס התרומות השנתי שלה, Big Hearts For Big Kids. היא הוציאה את אלבומה השני, *Light*, במרץ 2013.

אף על פי שהחלה את הקריירה שלה תחת שם הולדתה, היא שינתה מאוחר יותר את שם משפחתה ל"טאונס". בראיון בשנת 2018 היא הסבירה, .

ב-13 באפריל 2018, היא הודיעה, דרך עמוד הפייסבוק הרשמי שלה, שהיא חתמה על חוזה תקליטים עם חברת קולומביה נאשוויל. היא הוציאה את הסינגל הראשון שלה בהוצאת החברה, "Somebody's Daughter", בספטמבר 2018, והוא הפך לראשון שלה במצעד הקנדה הוט 100, שם הגיע למקום ה-92 והגיע למקום הראשון במצעד שירי הקאנטרי הקנדיים.

בשנת 2018, היא שימשה כמופע החימום בסיבוב ההופעות של מירנדה למברט וליטל ביג טאון, *The Bandwagon Tour*. בשנת 2019 היא הופיעה באלבומו של דונובן וודס, *The Other Way*, בדואט "I Ain't Ever Loved No One".

## דיסקוגרפיה
### אלבומים
* 2011: *Real*
* 2013: *Light*
* 2020: *The Lemonade Stand*

### מיני אלבומים
* 2018: *Living Room Worktapes*
* 2020: *Road to the Lemonade Stand*

### סינגלים
* 2009: "Home Now"
* 2010: "Wendy (Can You Hear Me Peter Pan)"
* 2011: "Pictures on a Crooked Wall"
* 2011: "Real Me"
* 2011: "Home Now" (עם ג'ון לנדרי)
* 2012: "Starts with You"
* 2013: "Dear Heart"
* 2013: "Halfway to Somewhere"
* 2018: "Somebody's Daughter"
* 2019: "White Horse"
* 2019: "Jersey on the Wall (I'm Just Asking)"
* 2020: "The Most Beautiful Things"
* 2020: "Come as You Are"
* 2021: "Girl Who Didn't Care"

## פרסים ומועמדויות

## קישורים חיצוניים
* 

## הערות שוליים

קטגוריה:זמרות קנדיות
קטגוריה:זמרים קנדים
קטגוריה:זמרות קאנטרי
קטגוריה:זמרי קאנטרי
קטגוריה:זוכי פרס ג'ונו
קטגוריה:פורבס 30Under30
קטגוריה:קנדיות שנולדו ב-1994
קטגוריה:קנדים שנולדו ב-1994
V-2 מס' 13

**[[V-2]] מס' 13** הייתה רקטת V-2 משודרגת שהייתה העצם הראשון מעשה ידי אדם שצילם את כדור הארץ מהחלל החיצון. הרקטה שוגרה ב-24 באוקטובר 1946, ממטווח הטילים וייט סנדס שבניו מקסיקו, והגיעה לגובה מרבי של 105 ק"מ.

התצלום המפורסם צולם במצלמת קולנוע DeVry 35 מ"מ בשחור-לבן אשר חוברה לטיל.

## ראו גם

* צילום אסטרונומי

## הערות שוליים

קטגוריה:טילים בליסטיים אמריקאיים
קטגוריה:צילום כדור הארץ מהחלל
פרס המוזיקה הלאומי של רוסיה

**פרס המוזיקה הלאומי של רוסיה** (ברוסית: **Российская национальная музыкальная премия**) הוא פרס מוזיקלי רוסי שנתי, שהוקם על ידי הקרן לתמיכה במוזיקה רוסית ודמויות מובילות בתעשיית המוזיקה הרוסית. מוענק עבור הישגים מוזיקליים גבוהים ביותר מדי שנה בחודש דצמבר בסוף השנה היוצאת.

מייסדי הקרן וממציאי הרעיון: המשורר, איש העסקים מיכאל גוצרייב, המלחין, המפיק איגור קרוטוי ומנהל-תקשורת, הסופר יורי קוסטין .

מועמדות של האמן לפרס מתבצעת על ידי נציגי המשתתפים - חברות תקליטים (לייבלים), מפיקים ומרכזי הפקה. לכל נציג הזכות למנות מועמד אחד בכל קטגוריה. ההצבעה מתבצעת על ידי חברי ועדת הפרס - נציגים מובילים של תעשיית המוזיקה הרוסית.

## קישורים חיצוניים

* 

## הערות שוליים

קטגוריה:פרסים מוזיקליים רוסיים
Love Myself

"**Love Myself**" הוא סינגל של הזמרת-יוצרת האמריקאית, היילי סטיינפלד, שיצא על ידי חברות התקליטים ריפבליק רקורדס ויוניברסל מיוזיק גרופ, ב-7 באוגוסט 2015, כסינגל מוביל של המיני-אלבום הראשון שלה, *[[Haiz]]*. השיר נכתב על ידי מאטמן & רובין, לנס מורנו, אוסקר הולטר, ג'וליה מייקלס וג'סטין טרנטר, והופק על ידי מאטמן & רובין ואוסקר הולטר.

השיר נכלל בפסקול של הסרט ג'ם וההולוגרמות .

נכון לינואר 2022, השיר הושמע למעלה מ-530 מיליון פעמים בספוטיפיי.

## וידאו קליפ
הווידאו קליפ הנלווה של השיר, שצולם בלוס אנג'לס, בבימויה של האנה לוקס דייוויס, יצא בערוץ היוטיוב של היילי סטיינפלד ב-14 באוגוסט 2015. נכון לינואר 2022, הווידאו קליפ נצפה למעלה מ-302 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:וידאו קליפים שבוימו על ידי האנה לוקס דייוויס
קטגוריה:שירים על מיניות
קטגוריה:שירים עם נושאים פמיניסטיים
קטגוריה:שירי אלקטרופופ
קטגוריה:שירי דאנס-פופ
קטגוריה:סינגלים בהוצאת ריפבליק רקורדס
אור זורח

בית הכנסת והישיבה **אור זורח** על שם זרח ברנט היו בית כנסת וישיבה שפעלו ברחוב בעל שם טוב בשכונת "נווה שלום" מסוף המאה ה-19 וראשית המאה ה-20 ועד הריסת המבנה בידי הצבא הבריטי בבוקר 9 בפברואר 1948.

## היסטוריה
בסביבות 1900 (לפי מקורות אחדים: 1902) הקים זרח ברנט בית כנסת ברחוב הבעל שם טוב בשכונת "נווה שלום" על גבול תל אביב ויפו. הרב אברהם יצחק הכהן קוק עודד אותו להקים במקום ישיבה, העבודות במקום התמשכו והסתיימו רק בשנת ה'תרע"ד, 1914. הישיבה החלה לפעול במבנה שהיה אז בן קומה אחת, בראש השנה של שנת ה'תרע"ה. בתקופה הראשונה לפעילותה לאחר תום מלחמת העולם הראשונה העביר בה הרב קוק שיעורים קבועים במשנה תורה להרמב"ם.

עם פרוץ מלחמת העולם הראשונה והגעת החזית לארץ ישראל, נאלץ ברנט שהיה אזרח זר לעזוב את האזור. הוא שב לאחר המלחמה והוסיף לבית הכנסת קומה נוספת וכיפה. הוא חיפה את המבנה במוזאיקה וקבע בו חלונות מזכוכית צבעונית. את כותל המזרח כולו חיפה בשיש יקר שהתחבר לארון הקודש.

במשך הזמן בנתה אשתו של ברנט בית כנסת קטן נוסף בשם "שונה הלכות" שהיה מחובר לבית הכנסת המרכזי.

במשך השנים שימשו בישיבה כראשי ישיבה וכר"מים, רבנים רבים. במהלך שנות ה-20 של המאה ה-20 עמד בראשות הישיבה במשך שנתיים, הרב קלמן טבצ'ניק.

עם פטירת זרח ברנט ב-15 באוקטובר 1935 ולאחר הלווייתו שיצאה מהיכל הישיבה, הוסב שם הרחוב על שמו.

### פיצוץ בית הכנסת
אזור בית הכנסת ננטש בשל הקרבות ומעשי האיבה על גבול תל אביב יפו. בראשית פברואר 1948 היה המבנה השלם היחיד באזור היהודי הסמוך. פלוגת שומרים יהודיים הופקדה לשמור על הבניין, שכלל אולם ישיבה רחב, ועזרת נשים ובה עיטורי קיר נאים. המניינים המשיכו להתקיים במקום עד יומו האחרון, החלונות נאטמו מפני ירי בשקי חול. בבוקר 9 בפברואר 1948 פשטה המשטרה הבריטית על המבנה ועצרה בו את שוטרי משטרת תל אביב שנכחו במקום וכן שמונה אזרחים לא חמושים.

במקביל בוצע חיפוש בבית הכנסת בטענה שנורו ממנו יריות לעבר האזור הערבי, טענות מקבילות לאלו שהעלו יהודים על ירי צלפים ממסגד חסן בק ששכן מנגד. ארון הקודש נהרס במהלך החיפוש (ספרי התורה פונו בשבועות שלפני כן מהמתחם) וכן נעקרו הרצפות. הודעה רשמית של הצבא הבריטי דיווחה על מציאת 4 תת-מקלעים מסוג סטן 11 מחסניות ו-4 רימונים מתחת לאחד מדוכני בית הכנסת. פלוגת הנדסה בריטית הכינה את המקום לפיצוץ ושוטר יהודי נקרא להרחיק את הקהל באמצעות רמקול. קצין משטרה יהודי הבהיר למפקד הבריטי בשטח כי מדובר בבית תפילה וכי לא נורו ממנו יריות, אך הקצין הבריטי קיבל את עדויות מקומיים ערביים והורה על פיצוץ המבנה.

המבנה פוצץ בשעה 08:30. שני בתי הכנסת והישיבה שהיו בו נחרבו.

עיריית תל אביב, הרבנות הראשית, תנועת המזרחי ואחרים הגישו מחאה רשמית על הרס 'אחד מבתי הכנסת העתיקים בתל אביב'. תגובת נציג הממשלה הבריטית בירושלים הייתה שבית הכנסת לא נהרס אלא ניזוק כתוצאה מפיצוץ בית סמוך.

## הריסות בית הכנסת (גלריה)

קובץ:Tel Aviv-Yafo (997008136684205171).jpg
קובץ:Tel Aviv-Yafo (997008136684505171).jpg|ברקע: שרידי עיטורי הקיר
קובץ:Tel Aviv-Yafo (997008136684305171).jpg
קובץ:Tel Aviv-Yafo (997008136351005171).jpg|ארון הקודש ולצדו ציורי הקיר
קובץ:Tel Aviv-Yafo (997008136350905171).jpg


## ראו גם
* שערי תורה (תלמוד תורה ביפו)

## קישורים חיצוניים

* 
* 
* 
* 
* 
* משה שהם, שמות לא נכונים (תיקון שם בית הכנסת שבדיווחים קודמים), הארץ, 16 בפברואר 1948
* 
* 
* 

קטגוריה:בתי כנסת שנחרבו
קטגוריה:תל אביב-יפו: בתי כנסת
קטגוריה:תל אביב-יפו: ישיבות
קטגוריה:ישיבות בארץ ישראל בתקופה העות'מאנית
קטגוריה:ישיבות בארץ ישראל בתקופת המנדט הבריטי
קטגוריה:הראי"ה קוק
קטגוריה:נווה שלום (שכונה)
יחסי ערב הסעודית – שוודיה

ממוזער|שגרירות ערב הסעודית בסטוקהולם
**יחסי ערב הסעודית–שוודיה** הם היחסים הדיפלומטיים והדו-צדדיים הרשמיים שבין הממלכה הערבית הסעודית לבין ממלכת שוודיה. היחסים ידעו עליות ומורדות במהלך השנים. שתי המדינות חברות באומות המאוחדות וארגונים בינלאומיים אחרים.

## היסטוריה
ערב הסעודית ושוודיה החלו להקים יחסים דיפלומטיים אחת עם השנייה באמצע המאה ה-20, כאשר שתיהן התחייבו להיות נייטרליות במהלך מלחמת העולם השנייה. למרות ההבדלים בדת, בתרבות ובכלכלה, בשתי המדינות המשטר הוא מונרכיה, בערב הסעודית - אבסולוטית, ובשוודיה - חוקתית.

### הסכסוך הפוליטי בשנת 2015
בשנת 2015, יחסי המדינות התדרדרו בשל משבר דיפלומטי כאשר שוודיה מתחה ביקורת על זכויות האדם בערב הסעודית לאחר ששרת החוץ לשעבר של שוודיה, מרגוט ולסטרם, האשימה את ממשלת סעודיה בהתעללות בבלוגר הסעודי ראיף בדאווי. בתגובה, שתי המדינות החזירו את השגרירים שלהן, ושוודיה פרשה מההסכם הצבאי שלה עם ערב הסעודית. שנה לאחר מכן המדינות חידשו את היחסים הדיפלומטיים שלהן.

### המלחמה בתימן
שוודיה ספגה ביקורת רבה בהיותה שותפה במלחמת האזרחים בתימן, כאשר שוודיה סיפקה לצבא הערבי הסעודי כלי נשק וציוד ללחימה. בתגובה, שוודיה החלה לפייס בין הצדדים הלוחמים. בדצמבר 2018, הסכם בתיווך שוודי נחתם בין ממשלת תימן לבין החות'ים בסטוקהולם, בירת שוודיה.

## מסחר
### מכירת נשק
ערב הסעודית היא הקונה השלישית הגדולה ביותר של נשק משוודיה.

## נציגויות דיפלומטיות
* לערב הסעודית שגרירות בבירה סטוקהולם.
* לשוודיה שגרירות בבירה ריאד.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פררפטילה

**פררפטילה** (שם מדעי: Parareptilia; מילולית: "לצד הזוחלים") היא קבוצה קדומה של זוחלים פרימיטיביים מקבוצת הזאורופסידה שאינם השתייכו לדיאפסידים והתפתחו במקביל לזוחלים המוכרים. הקבוצה התפתחה במשך הקרבון הפנסילבני מלפני 306 מיליון שנה והתקיימה עד לסוף הטריאס שלפני 201.3 מיליון שנה מזמננו. הם שגשגו במהלך הפרם אך רק מעטים מהם שרדו את הכחדת פרם-טריאס ואף אחד מהם לא שרד עד לתור היורה. לקבוצה זו נכללים מינים רבים מהקבוצה שהתבטלה אנאפסידה.

בשנות ה-90 הניחו שהצבים התפתחו מקבוצה זו, כך שהיא מעולם לא נכחדה ואולם רוב הדעות היום מניחות שהצבים התפתחו מהקבוצה טסטודינטה.
## מאפיינים
בני הקבוצה היו בעלי חלל גוף רחב ודחוס ורובם היו בעלי ארבע רגליים, אם כי חלקם היו דו-רגליים כמו ה-*Eudibamus* שאף היה ראשון הזוחלים הדו-רגליים. המזוזאורוס היה הזוחל הימי הראשון הידוע, הקבוצה Pareiasauroidea הכילה את ראשוני הזוחלים ההרביוורים כמו הסקוטוזאורוס והאלגיניה והמשפחה Nycteroleteridae הייתה הראשונה בעלת שמיעה פנימית מתקדמת.

## מיון
*סדרה Mesosauria
**משפחה Mesosauridae
*סדרה Millerosauria
**משפחה Millerettidae
**משפחה Eunotosauridae?
*סדרה פרוקולופונומורפה (Procolophonomorpha)
**קבוצה Hallucicrania
***על-משפחה Lanthanosuchoidea
***קבוצה Procolophonia
****קבוצה Pareiasauromorpha
*****משפחה Nycteroleteridae
*****על-משפחה Pareiasauroidea
*****על-משפחה Procolophonoidea

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים שהתפתחו בקרבון פנסילבני
הקונגרס הציוני העולמי התשיעי

**[[הקונגרס הציוני העולמי]] התשיעי** התקיים ב-26–30 בדצמבר 1909, בעיר המבורג שבגרמניה והיה לקונגרס הציוני הראשון על אדמת גרמניה. נשיא הקונגרס היה דוד וולפסון, והשתתפו בו כ-400 צירים וכ-3000 אורחים.

הקונגרס עמד בסימן המאבק בין הציונות המדינית בהובלת וולפסון לבין הציונות המעשית, שקנתה לה שביתה רחבה בשורות התנועה הציונית, שעליה נמנו דמויות בולטות בתנועה כמו מנחם אוסישקין והוועד האודסאי.

בקונגרס השתתפו לראשונה נציגי מפלגות הפועלים בארץ-ישראל.

## רקע
ב-1908 התחוללה באימפריה העות'מאנית מהפכת הטורקים הצעירים.

רבים בתנועה הציונית חשבו תחילה כי הטורקים הצעירים יעניקו אוטונומיה ליהודים בארץ ישראל. אך עד מהרה, הזרם הלאומני של הטורקים הצעירים השיג את הבכורה, גילה יחס אנטי-ציוני מובהק, והתקוות התבדו.

## הכנות לקונגרס
כהכנה לקונגרס הציוני, ארגנה תנועת הפועל הצעיר קונגרס פנימי בקרקוב

## קישורים חיצוניים

*פרוטוקול של הקונגרס

## הערות שוליים

קטגוריה:ועידות ציוניות לפני קום המדינה
קטגוריה:המבורג
קטגוריה:1909
9
קטגוריה:ציונות בגרמניה
*
האנה פן

ממוזער|ציור המתאר את נישואיה
**האנה קלוהיל פן** (11 בפברואר 1671 - 20 בדצמבר 1726) הייתה מושלת אנגלו-אמריקאית, הייתה אשתו השנייה של מייסד המושבה האמריקנית פנסילבניה ויליאם פן. היא ניהלה בפועל את מחוז פנסיבליה לאחר שבעלה סבל משבץ מוחי במשך 6 שנים. ועוד 8 שנים לאחר מותו ב-1718.

ב-28 בנובמבר 1984 העניק לה נשיא ארצות הברית רונלד רייגן את התואר אזרח כבוד של ארצות הברית והיא האישה הראשונה בהיסטוריה שקיבלה את התואר הזה.

## ביוגרפיה
[220px|ממוזער|בעלה, [ויליאם פן בצעירותו]]
נולדה ב-11 בפברואר 1671 לתומאס קאלואהיל בעיר בריסטול שבאנגליה.

כשהייתה בת 25, ב-5 במרץ 1696 התחתנה עם ויליאם פן, בן ה-52. היא ילדה את בנם הראשון (מתוך שמונה) במהלך המסע שלהם לאמריקה.

כשוויליאם פן מת בגיל 73 ב-30 ביולי 1718, צוואתו העניקה להאנה פן שליטה מלאה במושבה והונו. אך בנו הבכור של ויליאם פן מנישואיו הראשונים, ויליאם פן הבן, ביקש לפסול את צוואתו של אביו על מנת להשיג שליטה במושבה. תביעתו לא צלחה, והאנה פן נשארה אחראית על המושבה עד שמתה משבץ מוחי בבית בנה בלונדון ב-20 בדצמבר 1726 בגיל 55.

## ילדיהם
* ילדה ללא שם (נולדה ונפטרה ב-1697)
* ג'ון פן (1700–1746), מעולם לא התחתן
* תומאס פן (1702–1775), נישא לליידי ג'וליאנה פרמור, בתו הרביעית של תומאס, הרוזן הראשון מפומפרט
* חנה פן (1703–1706)
* מרגרט פן (1704–1751)
* ריצ'רד פן האב (1706–1771)
* דניס פן (1707–1723)
* חנה מרגריטה פן (נולדה ב-1708, נפטרה במרץ 1708)
* לואי פן

## הוקרה
* ב-28 בנובמבר 1984 העניק לה רונלד רייגן את התואר אזרח כבוד של ארצות הברית, היא האישה הראשונה בהיסטוריה שקיבלה את התואר הזה.
* טום קורבט מושל פנסיבליה, כינה את ה-12 במרץ 2013 "יום האנה קאלואהיל פן".
* כשבעלה ויליאם פן תכנן את העיר פנסיבליה בשנות ה-80 הוא קרא לרחוב קאלואהיל על שם אשתו.
* בית הספר חטיבת ביניים ביורק, פנסילבניה, נקרא על שמה.

## קישורים חיצוניים

* 

## הערות שוליים

קטגוריה:פנסילבניה: היסטוריה
קטגוריה:פנסילבניה: אישים
קטגוריה:מהגרות מבריטניה לארצות הברית
קטגוריה:מהגרים מבריטניה לארצות הברית
קטגוריה:מושלות מדינות ארצות הברית
קטגוריה:מושלי מדינות ארצות הברית
קטגוריה:ילידות 1671
קטגוריה:ילידי 1671
קטגוריה:נפטרים ב-1726
קטגוריה:אזרחי כבוד של ארצות הברית
הקהילה היהודית בדובאי

**הקהילה היהודית ב[[דובאי]]** (או: **המרכז הקהילתי היהודי של איחוד האמירויות**, באנגלית: **The Jewish Community Center of UAE**) היא קהילה יהודית בראשות הרב לוי דוכמן ונשיאת הקהילה סולי וולף.

מרכז הקהילה היהודית, ה-JCC, השוכן בשכונת אל-ואסל, נותן שירות לקהילה ולתיירים ב-13 שפות שונות.

נכון לשנת 2022 הקהילה מונה כ-4,000 חברים, מתוכם כ-1,000 ישראלים יורדים.

## היסטוריה
מאז הקמת איחוד האמירויות הערביות ב-1971, הייתה קיימת במדינה קהילה יהודית קטנה. עם זאת, בשל היחסים הפוליטיים המורכבים בין ישראל ואיחוד האמירויות, חיי הקהילה התנהלו בעיקר בצנעה. עם שיפור היחסים בין ישראל לאיחוד האמירויות במסגרת הסכמי אברהם, חל שיפור ביחסי השלטון המקומי עם הקהילה היהודית ונוספו תפילות לרווחת ממשלת האמירויות והכוחות המזוינים שלה.

בינואר 2022, ציינה הקהילה היהודית שנה להקמת המרכז החינוכי היהודי, באירוע נטיעות עם קרן קיימת לישראל

## בית כנסת
הקהילה מונהגת בידי הרב לוי דוכמן. התפילה בשבת כוללת ברכה מיוחדת לנשיא איחוד האמירויות הערביות השייח מוחמד בן זאיד אאל נהיאן וכן לשאר שליטי איחוד האמירויות.

## אוכל כשר
שחיטה מקומית מספקת כ-1,000 עופות כשרים בכל שבוע.

בעקבות הסכם הנורמליזציה, פתח הרב דוכמן מסעדה יוקרתית כשרה בבורג' ח'ליפה בדובאי, המגישה מאכלים ים תיכוניים ויין ומעוצבת ב"עיצוב אסייתי מלוטש".

## חינוך יהודי
בשנת 2020 הוקם תלמוד תורה בדובאי ומונה כיום כ-40 תלמידים.

## ראו גם
* יהדות איחוד האמירויות הערביות
* יחסי איחוד האמירויות הערביות–ישראל

## הערות שוליים

קטגוריה:איחוד האמירויות הערביות: היסטוריה
קטגוריה:ארגוני חב"ד
קטגוריה:קהילות יהודיות
החי ברוסיה

[ממוזער|[כבש מושק|כבשי מושק בערבות הטונדרה הרוסית.]]
[ממוזער|[טיגריס סיבירי גדול החתוליים בעולם, ביערות סיביר.]]
[ממוזער|[דוב חום קמצ'טקה בחבל קמצ'טקה הוולקני והשופע.]]
[ממוזער|[פוסה באיקלית, כלב הים היחיד החי במים המתוקים של אגם באיקל.]]
**ה[[פאונה]] של [[רוסיה]]** היא מגוונת ומתפרסת לאורך המדינה הגדולה בעולם, בה 12 אזורי זמן שונים בין הטונדרות המזרחיות של קמצ'טקה ומערבה עד ליערות הרי הקווקז שעל הגבול עם מדינות אירופה. היערות של רוסיה גדולים ביותר, מכילים מעל 70% מהמדינה וכוללים 33% מהיערות הממוזגים בעולם ו-22% מכלל היערות בעולם. עם זאת הם ממוזגים ומכילים מעט יחסית מינים ביחס לגודלם.

רוסיה נמצאת כולה בתוך האזור הפלארקטי ומכילה בעיקר מינים ממוצא אסייתי או מינים המותאמים לאקלים ממוזג/קר וכמה מהמינים אף מתאימים לאקלים קוטבי הנפוץ בצפון.

מרבית שטח רוסיה כולל אדמת טונדרה הנפוצה מחופי האוקיינוס הארקטי בצפון וככל שמדרימים נפוצות יערות טייגה עצומים הנפוצים בעיקר בסיביר כשישנם גם מספר נהרות כמו הוולגה ואדמים גדולים כמו אגם באיקל ובדרום ישנם גם ערבות רחבות (סטפה) של עצים סמוך לגדות מים. ישנם שלושה בתי גידול ייחודיים ברוסיה: הקווקז בדרום רוסיה, חבל קמצ'טקה העשיר באזורים וולקניים ופרימוריה שבדרום-מזרח, בה מינים הדומים לאלה של דרום-מזרח אסיה הטרופית יותר מאשר לסיביר.

שטחי רוסיה כוללים מעל 13 אזורים ביולוגים ובהם 101 שמורות טבע (Zapovednik) ועוד 38 פארקים לאומיים בגודל 82.7 מיליון דונם. עדיין ישנם חיות רבות בסכנת הכחדה ברוסיה הכוללות 266 מיני יונקים ו-780 מיני עופות המצויות תחת הגנה.

## פלורה ופאונה
הצמחייה ברוסיה נדירה באזור הטונדרה, מאחר שהקרקע חשופה וקפואה במשך תשעה חודשים מהשנה והיא כוללת בעיקר טחבים, חזזיות ועשבים הפורחים בקיץ. בטייגה ישנם מחטניים ובעיקר עצי אשוח, אשוחית, אורן וארזית כשעל הקרקעית צומחים עשבים, חזזיות, פירות יער ופטריות כשבערבות צומחים עשבים וגידולים שונים ובגדת הוולגה פורחים פרחים רבים כמו לוטוס. אזור הקווקז הדרומי יותר מכיל מעל 6,000 מיני צמחים.

רוב בעלי החיים ברוסיה מותאמים לאקלים קוטבי או ממוזג וחלקם חיים בטונדרה ובקוטב הצפוני, ביניהם ישנם את דוב הקוטב, אייל הצפון, כבש המושק וכן זאבים ארקטים, שועל לבן ובחופים ישנם ניבתנים ושאר טורפים ימיים ולווייתנים. ישנה גם כמות רבה של למינגים ושל עופות ימיים על החופים.

ביערות הטייגה הדרומיים יותר ישנו גיוון בבעלי החיים כשנראים שם זאבים, אייל אציל וקנדי, דוב חום, שונר, גרגרן, דלק סיבירי ושועלים. בערבות הסטפה ישנם גם חזירי בר, ביזון אירופי, איילים והסאיגה הנדירה וכן עזי בר כמו המופלון ויעל סיבירי. בקווקז ישנם חיות הרריות כמו יעל קווקזי מזרחי ויעל קווקזי מערבי, נמר פרסי, דובים ופרסים. בקמצ'טקה ישנם יערות פוריים מאוד עקב ההתפרצויות הוולקניות ונהירת דגי סלמון מושכת דובים חומים ליערותיה וכן את עיטם שטלר, הגדול שבעיטמים. החבל פרימוריה מכיל מינים ממוצא אינדומלאי הדומים למינים מדרום-מזרח אסיה, ביניהם נראים טיגריס סיבירי ונמר אמור - שני טורפי-על של המדינה המצויים בסכנת הכחדה גדולה.

מימי רוסיה גם מכילים מינים רבים, לרוב בדרום כשישנם סביב החופים לוטרות ים, לווייתנים שונים ומיני דגים כמו חדקניים (שהגדול מביניהם הוא הבלוגה, מהגדולים שבדגי הגרם) וישנן פסיפי וכן עופות ים שונים כמו אלקיים ושחפיים ומיני ברווזיים וברבורים. כמה אגמים כמו באיקל מכילים פאונה ייחודית הכוללת את כלב הים היחיד של מים מתוקים - פוסה באיקלית ומיני דגים אנדמיים ואף ספוגיים הנפוצים לרוב בים.

## קישורים חיצוניים

*
זכויות להט"ב בסומלילנד

**[[זכויות להט"ב|זכויותיהם]] של לסביות, הומוסקסואלים, טרנסג'נדרים וביסקסואלים ([[להט"ב]]) ב[[סומלילנד]]** כפופות לרדיפה ואפליה רשמית, שלא נתקלים בהם אזרחים הטרוסקסואלים בעלי תחושת התאמה לזהותם המגדרית. פעילות הומוסקסואלית בין מבוגרים בהסכמה בקרב גברים או נשים מוגדרת כעבירה פלילית מאז 1899 (כחלק מסומלילנד הבריטית) ועונשה מוזג במשך השנים עם דין השריעה האסלאמי והוביל ליצירתו של עונש מוות, הוצאה להורג, מכות ועינויים נגד מורשעים.

## היסטוריה

### האימפריה עות'מאנית
בשנת 1858, במהלך שליטתה של האימפריה העות'מאנית על סומלילנד, פעילות הומוסקסואלית הוגדרה כחוקית.

### מזרח אפריקה האיטלקית
בשנת 1940 פלשה איטליה הפשיסטית לסומלילנד הבריטית  וסיפחה אותה למזרח אפריקה האיטלקית. בעוד שבאיטליה לא היו קיימים חוקים נגד "מעשי סדום" מאז 1890, המשטר עדיין העניש הומוסקסואלים. ב-1941 כבשו הבריטים מחדש את סומלילנד הבריטית מהאיטלקים והחזירו את חוקי הסדום בשטחה שהמשיכו להעניש פעילות הומוסקסואלית בהסכמה בחוק.

### סומלילנד הבריטית
החוק, שהוחל על שטחה של סומלילנד הבריטית מאז 1899 לפני קבלת עצמאותה מהאימפריה הבריטית היה חוק העונשין ההודי משנת 1860 אשר המשיך להפליל מעשים הומוסקסואלים.

### הרפובליקה הסומלית
בשנת 1964 נכנס לתוקף חוק עונשין חדש ברפובליקה הסומלית . החוק קבע כי "מי שמקיים משכב גשמי עם בן אדם מאותו המין, ייענש, כאשר המעשה אינו מהווה פשע חמור יותר, במאסר בין 3 חודשים ל-3 שנים. כאשר המעשה שנעשה הוא מעשה תאווה שונה ממגע גשמי, העונש שהוטל יופחת בשליש".

## מעמד בחוק

### הרפובליקה של סומלילנד
בשנת 1991 הכריזה סומלילנד על עצמאות מסומליה . מאז, המדינה ממשיכה ליישם את חוק העונשין משנת 1964 בשטחה, שמוזג עם השנים עם דין השריעה האסלאמי והוביל ליצירת עונש מוות, הוצאה להורג, מכות ועיניים נגד מורשעים בפעילות הומוסקסואלית. אי ביטול החוק הוא אחת הסיבות, שציינו חוקרים אירופאים לאורך השנים, לכך שמספר מדינות אירופאיות מפותחות לא מכירות בעצמאות סומלילנד.

על פי דיווחים לאורך השנים, התקיימו אירועים מסכני חיים או גזרי דין מוות שהוטלו בסומלילנד ובסומליה נגד אזרחי להט"ב בשטחן.

## טבלת סיכום

## ראו גם

* זכויות להט"ב
* זכויות להט"ב באפריקה
* זכויות להט"ב בסומליה

## הערות שוליים

סומלילנד
קטגוריה:סומלילנד
סומלילנד
קטגוריה:להט"ב ואסלאם
אלירז

קטגוריה:שמות פרטיים עבריים לגברים ולנשים
קטגוריה:שמות משפחה עבריים
הר קומבז

**הר קומבז** (באנגלית: **Mount Combs**) הוא הר מבודד המתנשא מעל פני הקרח בבסיס חצי האי ריידברג, בארץ פאלמר, שבאנטארקטיקה.

## היסטוריה
### גילוי ומיפוי ההר

ההר התגלה על ידי משלחת החקר האנטארקטית רון (Ronne Antarctic Research Expedition), אשר חקרה את אנטארקטיקה בעונת המחקר (הקיץ האנטארקטי) (שבין השנים 1947–1948) בפיקודו של פין רון.

### מקור השם

רון נתן להר את שמו.

רון קרא להר על שמו של נציג בית הנבחרים של ארצות הברית, מטקסס ג'יי. אם. קומבס (J.M. Co mbs), מבומונט, במדינת טקסס שעשה רבות כדי להשיג תמיכה במשלחת רון.

## לקריאה נוספת

•Laudon, T.S., Lidke, D.J., Delevoryas, T. and Gee, C.T. (1987), **[https://doi.org/10.1029/GM040p0183 Sedimentary Rocks of the English Coast, Eastern Ellsworth Land, Antarctica]**,In Gondwana Six: Structure, Tectonics, and Geophysics, G.D. Mckenzie (Ed.). https://doi.org/10.1029/GM040p0183 

•J.L. Smellie, K.S. Panter, A. Geyer, Ed., **[https://books.google.co.il/books?id=7Lk1EAAAQBAJ&pg=PA318&lpg=PA318&dq=%22Mount+Combs%22&source=bl&ots=do3VzK39uR&sig=ACfU3U20XbJUJVZkwOZ84d1elqeix_EKWg&hl=en&sa=X&ved=2ahUKEwi2rffal7v7AhXeUKQEHXeoAFE4FBDoAXoECBwQAw#v=onepage&q=%22Mount%20Combs%22&f=false Volcanism in Antarctica: 200 Million Years of Subduction, Rifting]**,P 318 

• Defense Mapping Agency 1992, **[https://books.google.co.il/books?id=sgSnbMOD_VsC&pg=PA444&lpg=PA444&dq=%22Mount+Combs%22&source=bl&ots=qcUKywObua&sig=ACfU3U3skFvZYHBSxdZwRTt1g-R6YT_YEw&hl=en&sa=X&ved=2ahUKEwibmvLjl7v7AhWjUqQEHYGiDLM4HhDoAXoECCEQAw#v=onepage&q=%22Mount%20Combs%22&f=false Sailing Directions (planning Guide) and (enroute) for Antarctica]**, P 444

## קישורים חיצוניים
* הר קומבס באתר הסקר הגאולוגי של ארצות הברית
* הר קומבס באתר הגאזט האנטארקטי של ממשלת אוסטרליה

## הערות שוליים

קומבז
זכויות להט"ב בסאו טומה ופרינסיפה

**לסביות, הומוסקסואלים, טרנסג'נדרים וביסקסואלים ([[להט"ב]]) ב[[סאו טומה ופרינסיפה]]** מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה מוגדרת כחוקית ברחבי המדינה מאז 2012. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק.

בשנת 2011 הצביעה סאו טומה ופרינסיפה בעד "ההצהרה המשותפת על הפסקת מעשי אלימות והפרות זכויות אדם נלוות על בסיס נטייה מינית וזהות מגדרית" שגינתה לראשונה אלימות ואפליה נגד להט"ב בעצרת הכללית של האו"ם ובכך, הפכה לאחת מ-10 המדינות היחידות ביבשת אפריקה שהצביעו בעד ההצהרה.

## מעמד בחוק
על פי הקוד הפלילי של סאו טומה ופרינסיפה שנכנס לתוקף בנובמבר 2012, פעילות הומוסקסואלית בין מבוגרים הסכמה הפכה לחוקית בשטחי המדינה, בעוד גיל ההסכמה הוגדר מאתה ואילך כשווה עבור זוגות הומוסקסואלים והטרוסקסואלים כאחד והועמד על 16 שנים.

## תנאי מחיה
סקר שנערך בסאו טומה ופרינסיפה בשנת 2016 מצא כי 46% מתושבי המדינה יברכו את שכנם ההומוסקסואל או לא יוטרדו מכך שהוא יהיה השכן שלהם.

## טבלת סיכום

## ראו גם

* זכויות להט"ב
* זכויות להט"ב באפריקה

## הערות שוליים

סאו טומה ופרינסיפה
קטגוריה:סאו טומה ופרינסיפה
סאו טומה ופרינסיפה
פוליטיקת ימין

[ממוזער|כרזה משנת 1909 של [המפלגה השמרנית (הממלכה המאוחדת)|המפלגה השמרנית בממלכה המאוחדת. הפוליטיקה הימנית כרוכה, בדרגות שונות, בדחיית חלק מיעדי החתירה לשוויון אותן מנסה לקדם הפוליטיקה השמאלנית.]]
**פוליטיקת ימין** מוגדרת בדרך כלל כתמיכה בדעה כי סדרים חברתיים  והיררכיות חברתיות מסוימות הן בלתי נמנעות, טבעיות, נורמליות או אף רצויות, והתמיכה בעמדה זו בדרך כלל מתבססת על משפט הטבע, הכלכלה, או על מסורות.  ניתן לראות היררכיות ומצב של אי־שוויון כתוצאה טבעית מההבדלים החברתיים המסורתיים, או כתוצאה של תחרות בכלכלות השוק. פוליטיקת ימין נחשבת כמקבילה לפוליטיקת שמאל, והספקטרום הפוליטי של שמאל-ימין הוא אחד מהספקטרומים הפוליטיים הנודעים ביותר.

הימין כיום הוא כינוי למחנה הפוליטי שמאמין בשמרנות, לאומיות וליברליזם כלכלי, והשמאל הוא, בניגוד לזאת, כינוי למחנה הפוליטי שמאמין בפרוגרסיביזם, בשוויון מגדרי, בזכויות האישה, בזכויות להט"ב ובאידאולוגיות סוציאליסטיות ולעיתים מתנגד לרעיון הלאומיות.

בדרך כלל כאשר אדם או גורם כלשהו משתייך לצד הימני של המפה הפוליטית הוא נוהג לתמוך במפלגה או במערכת פוליטית הדוגלת ביוזמה חופשית, בעלות פרטית, ואשר לרוב תומכת בעמדות מסורתיות מבחינה חברתית.

הימין כולל הן אנשים אשר שמרנים מבחינה חברתית והן אנשים שתומכים בשמרנות פיסקלית, בעוד שבדרך כלל רק מיעוט מתנועות הימין, כגון פשיסטים, נוטים להיות אנטי-קפיטליסטיים. הימין כולל גם קבוצות מסוימות אשר נוטים לתמוך בליברליזם על אף שהם תומכים בשמרנות פיסקלית, למשל ליברטריאנים ימניים .

## ראו גם
* פוליטיקת שמאל
* ימין פוליטי בישראל

## קישורים חיצוניים

## הערות שוליים

קטגוריה:מונחים ומושגים בפוליטיקה
קטגוריה:ספקטרום פוליטי
קטי בדטגר

**קטי בדטגר** (; 28 בדצמבר 1932 – 1 במאי 2017) הייתה זמרת דנית, שייצגה את דנמרק באירוויזיון 1960.

## ביוגרפיה
בדטגר נולדה למשפחה מעוטת יכולת בעיר נרברו. אביה עסק בתחום ייצור כלי רכב. בנעוריה עברה עם משפחתה להוסום, שם החלה לשיר במקהלת הבנות של תחנת הרדיו הדני. היא נשרה בכיתה ז' מבית הספר, ועבדה כזבנית מחנות בשמים במשרה מלאה.

היא עברה לכמה שנים אחדות לקנדה, וחזרה לדנמרק, לעסוק בתחום הבשמים. במקביל לעבודתה היא למדה שיעורי פיתוח קול אצל הזמר יוהנס ואהל. בשנת 1957 חתמה אצל חברת התקליטים Nordisk Polyphon. תחת החברה, בדטגר הוציאה לאור את השיר "Fisker-pikens sang", שנמכר בכ-100,000 עותקים ברחבי העולם.

בשנת 1960 זכתה בדטגר בדאנסק גרנד פרי, הקדם הדני לאירוויזיון 1960, עם השיר "Det var en yndig tid". השיר סיים במקום העשירי בתחרות, שהתקיימה בלונדון, עם ארבע נקודות.

במרוצת הקריירה המוזיקלית שלה פרסמה שיר משותף עם גוסטב וינקלר. בנוסף, הייתה סולנית קבועה בתוכנית הרדיו "פלמהייבן". בשנות ה-80 הקליטה כמה שירים עם פזמונאיים דנים. בשנת 2005 פרסמה מארז תקליטורים בשם *Blå viol*.

היא נפטרה ב-1 במאי 2017, בגיל 84.

## קישורים חיצוניים

## הערות שוליים

קטגוריה:זמרות דניות
קטגוריה:נציגי דנמרק באירוויזיון
קטגוריה:משתתפי אירוויזיון 1960
קטגוריה:ילידות 1932
קטגוריה:דנים שנולדו ב-1932
קטגוריה:נפטרות ב-2017
קטגוריה:נפטרים ב-2017
שרה מנקר

**שרה מנקר** היא יזמית ומנכ"לית חברת Gro Intelligence. היא נבחרה לאחת מהמנהיגים הצעירים הגלובליים של הפורום הכלכלי העולמי בשנת 2014.

## ביוגרפיה
מנקר נולדה וגדלה באתיופיה. היא למדה כלכלה ולימודי אפריקה במאונט הוליוק קולג'. היא עברה לבית הספר לכלכלה של לונדון לצורך לימודי התואר השני שלה, ובסופו של דבר קיבלה תואר שני במנהל עסקים מאוניברסיטת קולומביה.

מנקר היא סגנית הנשיא לשעבר בתאגיד מורגן סטנלי. במהלך תקופתה במורגן סטנלי, מנקר החלה להתעניין בהשקעות בקרקע חקלאית. היא עזבה את עבודתה בוול סטריט כדי להשתמש בכישוריה בניתוח נתונים לטובת הקהילה.

היא החלה לדאוג ממשבר המזון העולמי, והחלה לחקור כיצד אפריקה יכולה להפחית את הדרישות ההולכות וגדלות של העולם למזון. היא העריכה שעד שנת 2030 המחסור במזון עשוי להיות משמעותי כמו המשבר הכלכלי או התרסקות בועת הדוט-קום. מנקר צופה שהעולם עלול להתמודד עם גירעון של 214 טריליון קלוריות. בשנת 2014 הקימה מנקר את Gro Intelligence, פלטפורמה מבוססת נתונים המחברת בין שוקי המזון ברחבי העולם. Gro Intelligence משתמשת בבינה מלאכותית כדי ליצור תחזיות לגבי מגמות במחירי המזון. היא השתמשה ב-Gro Intelligence כדי לחקור את ההשפעה של אסונות טבע, כולל בצורת, על אספקת המזון. הדוחות מודיעים לחברות מה והיכן למכור מוצרים, וכן תומכים בקובעי מדיניות ובחברות ביטוח.

## קישורים חיצוניים

קטגוריה:נשים יזמות
קטגוריה:מנכ"ליות
קטגוריה:בוגרי אוניברסיטת קולומביה
קטגוריה:אתיופים שהופיעו ברשימת טיים 100
קטגוריה:בוגרות אוניברסיטת קולומביה
קטגוריה:מנכ"לים
קטגוריה:יזמים
קטגוריה:אתיופים שנולדו במאה ה-20
קטגוריה:אתיופיות שנולדו במאה ה-20
חיים משה יהושע שניאורסון-טברסקי

הרב **חיים משה יהושע שניאורסון-טברסקי** (ה'תר"ל 1870 רוסיה – י"א באלול ה'תשי"ט 14 בספטמבר 1959 ניו יורק, ארצות הברית) אדמו"ר מטומשפול וקוידינוב דרך אמו. ממייסדי טהרת המשפחה בארצות הברית פעל רבות בשיתוף עם מחנה ישראל (חב"ד) למען טהרת המשפחה והקים מאות מקוואות ברחבי ארצות הברית.

## ביוגרפיה
נולד בערך בשנת ה'תר"ל לאביו האדמו"ר מרדכי דב טברסקי, ונתחנך לחסידות ולימוד התורה על ידי סבו חתנו של האדמו"ר האמצעי הרב יעקב ישראל טברסקי מטשרקאס. אביו לקחו להתברך מפי קרוביו האדמורי"ם רבי דוד טברסקי האדמו"ר מטולנא ורבי יוחנן טברסקי האדמו"ר מרחמטריבסקא. בגיל צעיר נסמך לרבנות על ידי הגאון הרב דוד פרידמן הידוע בשם רבי דוד'ל קרלינר ועל ידי הגאון הרב מנחם נחום ירושלמסקי.

## הגירתו לארצות הברית
מפני המהפכה הקומוניסטית ועליית שלטון הבולשביקים ברוסיה בשנת ה'תרפ"ד היגר לארצות הברית, והקים שם את בית מדרשו בו התקבצו שרידי מלחמת העולם הראשונה ולאחר מכן שרידי מלחמת העולם השנייה חסידי צ'רנוביל טומשפול וקוידנוב. הוא נפגש פגישת ידידות עם קרוב משפחתו האדמו"ר הריי"צ בעת ביקורו בארצות הברית.

בסביבות שנת ה'ת"ש העביר את בית מדרשו סמוך ל-770, ברחוב איסטרען פארקווי שבשכונת קראון הייטס בסמיכות לבית מדרשו של האדמו"ר מחב"ד.

## חיים אישיים
בזיווג ראשון נשא את חנה שיינדל ליבסון-ליפסון שנפטרה בגיל צעיר בדמי ימיה.
ממנה ילדיו;
**בלומא טברסקי, ירושלים.
**דבורה לאה ובעלה מרדכי, ירושלים.
בזיווג שני נשא את מנוחה נעמי פרלוב.
ממנה ילדיו:
** הרב לוי יצחק שניאורסון-טברסקי ואשתו זיסל.
** שפרה פריידא פופקא (אשת הרב חיים יצחק פופקא).
** שרה טריינא קלויזנר (אשת הרב חיים מנחם קלויזנר).
** חנה פרלוב (אשת הרב אברהם ברבי יוסף פרלוב מקוידנוב).
לאחר נישואיו עמה עבר להתגורר ליד חותנו ופעל רבות למען חסידות קוידנוב, הקים מוסדות ככולל בתמיכה כספית קבועה לאברכים, וכן ישיבה, עד לפטירתו של חותנו.
נפטר אור לי"א באלול ה'תשי"ט.

## לקריאה נוספת
*מאמר על קורות חייו (ביידיש)

## הערות שוליים

קטגוריה:רבנים אמריקאים
קטגוריה:משפחת שניאורסון

קטגוריה:נפטרים ב-1959
Just Got Paid

"**Just Got Paid**" הוא סינגל של המפיק המוזיקלי האנגלי, סיגלה, הזמרת-יוצרת הבריטית, אלה אייר, והזמרת-יוצרת האמריקאית, מייגן טריינור, בשיתוף פעולה עם הראפר האמריקאי, פרנץ' מונטנה. השיר יצא על ידי חברות התקליטים מיניסטרי אוף סאונד ו-B1 רקורדינגס, ב-7 בספטמבר 2018. השיר נמצא באלבום האולפן הראשון של סיגלה, *[[Brighter Days]]*. השיר נכתב על ידי סיגלה, אלה אייר, מייגן טריינור, פרנץ' מונטנה, סטיב מנובסקי, נייל רוג'רס ו-The Invisible Men, והופק על ידי סיגלה, סטיב מנובסק ויואהכים יארל.

נכון לינואר 2022, השיר הושמע למעלה מ-196 מיליון פעמים בספוטיפיי.

## וידאו קליפ
הווידאו קליפ הלירי של הסינגל יצא בערוץ היוטיוב של סיגלה ב-7 בספטמבר 2018. נכון לינואר 2022, הווידאו קליפ נצפה למעלה מ-23 מיליון פעמים.

הווידאו קליפ של הסינגל יצא בערוץ היוטיוב של סיגלה ב-10 באוקטובר 2018. נכון לינואר 2022, הווידאו קליפ נצפה למעלה מ-47 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סיגלה
קטגוריה:שירי אלה אייר
קטגוריה:שירי מייגן טריינור
קטגוריה:שירי פרנץ' מונטנה
קטגוריה:שירים באנגלית
קטגוריה:שירים שנכתבו על ידי אלה אייר
קטגוריה:שירים שנכתבו על ידי מייגן טריינור
קטגוריה:שירים שנכתבו על ידי סיגלה
קטגוריה:שירים שנכתבו על ידי פרנץ' מונטנה
קטגוריה:שירים על כסף
קטגוריה:שירי דאנס-פופ
קטגוריה:שירי מוזיקת האוס
קטגוריה:שירי פאנק (Funk)
נורה ברוקסטדט

**נורה ברוקסטדט** (; 20 בינואר 1923 – 5 בנובמבר 2015) הייתה זמרת נורווגית. היא ייצגה את נורווגיה באירוויזיון 1960 ובאירוויזיון 1961 עם השירים "Voi Voi" ו-"Sommer i Palma" בהתאמה.

## קריירה
היא החלה את קריירת המוזיקה שלה בגיל 19, כשהופיעה בקברט *Chat Noir* באוסלו. במהלך שנות ה-50 של המאה ה-20 הוציאה ברוקסטדט כמה שירים, דוגמת "En liten pike i lave sko", "Augustin" ו-"Tango for to", שזכו להצלחה מקומית. בשנים 1950–1954 היא הייתה חברה בלהקת The Monn Keys, שכללה את ארנה בנדיקסן ואגיל מון-איוורזן. באותה תקופה עבדה ברוקסטדט עם המלחין הנורווגי אלף פרייזן, שכתב לה כמה משיריה.

ב-7 בפברואר 1960 ניצחה ברוקסטדט בקדם הנורווגי לאירוויזיון 1960, מלודי גרנד פרי, עם השיר "Voi Voi". ב-29 במרץ 1960 היא ביצעה את שירה על בימת האירוויזיון. היא שובצה שישית בסדר ההופעות, לפני אוסטריה ואחרי בלגיה. עם תום ספירת הקולות הגיעה ברוסטדט למקום הרביעי עם 11 נקודות.

ב-18 בפברואר 1961 נבחרה פעם נוספת לייצג את נורווגיה באירווזיון, לאחר שזכתה במלודי גרנד פרי, עם השיר "Sommer i Palma". ב-18 במרץ 1961 היא ביצעה את שירה על בימת התחרות. היא שובצה כהופעה ה-12, לפני דנמרק ואחרי בלגיה. ברוקסטדט הגיעה למקום השביעי עם 10 נקודות.

בעשורים הבאים התמקדה ברוקסטדט בקידום קריירת הג'אז שלה. בשנת 2004 הוציאה לאור את האלבום *As Time Goes By*. בשנת 2005 היא פרסמה את אלבום חג המולד הראשון שלה, *Christmas Songs*.

היא נפטרה ב-5 בנובמבר 2015, בגיל 92.

## קישורים חיצוניים

## הערות שוליים

קטגוריה:זמרות נורווגיות
קטגוריה:נציגי נורווגיה באירוויזיון
קטגוריה:משתתפי מלודי גרנד פרי
קטגוריה:משתתפי אירוויזיון 1960
קטגוריה:משתתפי אירוויזיון 1961
קטגוריה:זמרים נורווגים
קטגוריה:ילידות 1923
קטגוריה:נורווגים שנולדו ב-1923
קטגוריה:נפטרות ב-2015
קטגוריה:נפטרים ב-2015